Diari Oficial de la Generalitat Valenciana


Sumari del DOGV 9203, del 27-10-2021 (2021/10493)

RESOLUCIÓ de 8 d'octubre de 2021, de la Direcció de l'Institut Superior d'Ensenyances Artístiques de la Comunitat Valenciana, per la qual es dicten instruccions per al desenvolupament d'eleccions a consells escolars en els centres ISEACV.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9203

Data del DOGV
:   27-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10573


Data del document
:   08-10-2021

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Descriptors 

:   * Conselleria d'Innovació, Universitats, Ciència i Societat Digital

RESOLUCIÓ de 8 d'octubre de 2021, de la Direcció de l'Institut Superior d'Ensenyances Artístiques de la Comunitat Valenciana, per la qual es dicten instruccions per al desenvolupament d'eleccions a consells escolars en els centres ISEACV. [2021/10914]  
Aquest curs 2021-22, després de la situació de pandèmia viscuda a escala mundial el curs passat, ens vam trobar, en vista de les dades globals, en situació de remissió gràcies a la ciència i a la generalització de la vacunació que s'està produint. Per tant, estem davant d'un nou escenari des del qual l'ISEACV opta, amb totes les prevencions establida per les autoritats sanitàries de l'Estat, per planificar aquest curs des d'un marc presencial, mantenint la distància interpersonal entre 1,2 i 1,5 metres, la ventilació creuada a les aules, l'ús obligatori de màscara, les senyalitzacions de circulació en les zones comunes i l'ús de gel hidroalcohòlic.  
La nova Llei orgànica 3/2020, de 29 de desembre, per la qual es modifica la Llei orgànica 2/2006, de 3 de maig, d'educació (LOMLOE), estableix modificacions substancials referides als ensenyaments artístics superiors. Les modificacions esmentades afecten l'article 46.2 de la LOE sobre el contingut dels ensenyaments artístics superiors, així com els articles 53.4, 54.3, 55.3, 57.3 i 57.4 de la LOE. Igualment, en la disposició addicional novena de la LOMLOE s'estableix un període de dos anys, des de l'entrada en vigor d'aquesta llei, per a establir una regulació normativa dels ensenyaments artístics superiors previstos en l'article 58 de la LOE.  
Aquesta resolució té com a finalitat l'organització de determinats aspectes del desenvolupament de les eleccions als consells escolars dels centres ISEACV en el nostre àmbit territorial.  
Vistes les circumstàncies actuals, s'emeten les següents instruccions per a dur a terme les eleccions als consells escolars dels centres de l'ISEACV convocades per la Resolució de 7 d'octubre de 2021, de la direcció de l'Institut Superior d'Ensenyances Artístiques de la Comunitat Valenciana, sobre eleccions a consells escolars dels centres superiors d'ensenyaments artístics de la Comunitat Valenciana.  
1. Les votacions es realitzaran per les vies normals establides en la Llei electoral general i en la resolució 7 d'octubre de 2021 de la direcció de l'ISEACV, referents a les eleccions als consells escolars. I de manera excepcional si canvien les circumstàncies sanitàries, el professorat, l'alumnat i el personal d'administració i serveis podran participar en la votació entregant en un sobre tancat el seu vot a la direcció del centre fins al dia 24 de novembre de 2021. La direcció del centre farà arribar aquests vots a la mesa de votació corresponent. Per a l'alumnat també podran realitzar-se les votacions a través de sistemes telemàtics que garantisquen l'anonimat en aquells centres que puguen certificar que es compleixen aquests requisits.  
2. Actuacions i calendari d'eleccions a consells escolars en els centres de l'ISEACV:  
a) La junta electoral fixa el termini d'admissió de candidatures dels diferents sectors: fins a l'11 de novembre de 2021.  
b) Publicació de la llista provisional de persones candidates: fins al 15 de novembre de 2021.  
c) Termini per a possibles reclamacions a la llista provisional de persones candidates: fins al 19 de novembre de 2021.  
d) Termini per a resoldre la junta electoral les possibles reclamacions: fins al 24 de novembre de 2021.  
e) Termini per a entregar el vot en sobre tancat a la direcció del centre: fins al 26 de novembre de 2021.  
f) Eleccions: el 30 de novembre de 2021.  
g) Proclamació dels candidats i candidates electes: fins al 30 de novembre de 2021. Les dades de participació i l'acta de proclamació de persones candidates electes de la junta electoral serà remesa a l'ISEACV en el termini de 48 hores a partir de la proclamació.  
h) Sessió constitutiva del nou/renovat consell escolar: fins al 21 de desembre de 2021.  
3. Les persones membres dels equips directius es responsabilitzaran que tot el personal dels centres educatius siga coneixedor d'aquestes mesures.  
  
València, 8 d'octubre de 2020.- La directora de l'Institut Superior d'Ensenyances Artístiques de la Comunitat Valenciana: Inmaculada Sánchez Velasco.